cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy en nl cy cy cy en cy cy cy cy cy cy en cy cy cy en ca de cy cy cy es cy nl cy la es cy nb cy eo cy en cy cy su cy ceb cy cy ca en cy nl en cy su cy su cy es es en es
The Curious Incident of the Dog in the Night-time | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Adolygiad Huw Onllwyn (a’i deulu …)
A yw’n ddoeth i mi, fel Cymro Cymraeg, ddweud mai un o gwmnïau theatr gorau Prydain yw’r Royal National Theatre?
O diar! Dyna ddiwedd ar fy mreuddwyd o ddod yn aelod o Orsedd y Beirdd (ac yna’n Archdderwydd erbyn i mi droi’n wyth-deg-wyth).
Ta waeth, dyma’r theatr a gynhyrchodd: ‘One Man, Two Guvnors’, ‘War Horse’, ‘The History Boys’, ‘The Madness of King George’, ‘Copenhagen’ a mwy. Ac, i blant, cynyrchiadau megis ‘Treasure Island’ ac ‘Emil and the Detectives’.
Meddyliwch am actor enwog: Peter O’Toole, Maggie Smith, Albert Finney, John Gielgud, Simon Callow, Judi Dench, Benedict Cumberbatch, Anthony Hopkins, Bill Nighy, Richard Griffiths…mae’n rhestr ddisglair a hir – a bu pob un ohonynt yn perfformio i’r theatr, o bryd i’w gilydd. Mae’r manylion i’w gweld yma.
Gwych felly, oedd gweld fod y cwmni’n dod â ‘The Curious Incident of the Dog in the Night-time’ i Ganolfan y Mileniwm (rhwng 14 a 18 Ebrill). Addasiad oedd hwn, wrth gwrs, o lyfr bendigedig Mark Haddon am blentyn (Christopher Boone) sy’n awtistig – a’r hyn sy’n digwydd iddo wedi iddo ddarganfod ci wedi ei ladd mewn gardd cymydog.
Prynais docynnau am tua £35 yr un, gan estyn gwahoddiad i’r fam yng nghyfraith (24 pwynt brownie) ac aethom i’r Ganolfan, gyda’r mab (10 oed) ar nos Wener. Bu rhaid ei rhybuddio fod rhywfaint o iaith cryf yn y ddrama – ac esbonio’r cyswllt awtistig.
Blwch mawr digidol oedd y llwyfan (gan gynnwys y llawr), gyda’r gallu i greu amrywiaeth ysgubol o effeithiau goleuo arbennig, er mwyn gosod y cyswllt ar gyfer amrywiol olygfeydd y ddrama. ‘Roedd hyn yn ychwanegiad gwych i’r perfformiad, yn cyd-fynd yn berffaith gyda pherfformiad yr actorion, heb dynnu’r sylw i ffwrdd o’u gwaith ar y llwyfan.
Wrth i Christopher wneud darlun ar ddarn o bapur, fe welwn, ar y blwch digidol, y gwaith hwnnw’n ymddangos o flaen ein llygaid. Wrth iddo deithio i Lundain, fe ddaeth y blwch yn drên, yn orsaf ac yn gasgliad o arwyddion.
Mae’r stori’n un cyfarwydd, wrth gwrs, ond fe ddaeth yn fyw ar y nos Wener o dan ofal Joshua Jenkins (o Abertawe, a fu’n chwarae’r prif gymeriad). ‘Roedd modd cydgerdded ag ef, trwy ei ofnau a’i bryderon – ei fuddugoliaethau a’i ddatblygiad. Fel yn y llyfr, roedd yna hiwmor (da) ac elfen o’n haddysgu am effaith awtistiaeth ar y person awtistig, ei deulu a’r bobl sy’n cyffwrdd ei fywyd, boed hynny fel athro neu fel rhywun sy’n gwario dim mwy na deng munud yn ei gwmni.
Llwyddodd Christopher Boone i ddisgleirio fel mathemategydd – ac fe gawsom addewid i glywed, wedi i’r ddrama orffen, am sut aeth ati i ddatrys y broblem yma: “Show that a triangle with sides n2 + 1, n2-1 and 2n (n>1) is a right triangle”.
Ac yn wir, hynny a fu, ac mewn dull difyr iawn (ond ddim cyn i chwarter y gynulleidfa adael – gan feddwl fod y sioe ar ben – duh!), eto gan ddefnyddio’r blwch digidol i ddangos pob m o’i waith.
[Mae’r llyfr hefyd yn cyfeirio’n aml at fyd mathemateg. Fe welwch, er enghraifft, ei fod yn cychwyn ar bennod 2, wedyn 3, wedyn 5,7,11 ayb … sef y rhifau cysefin.]
Cafwyd perfformiadau call a chytbwys gan weddill yr actorion, yn enwedig gan Gina Isaac (fel mam Christopher) a Stuart Laing (fel ei dad).
Fy marn i am y perfformiad: amazing
Barn y mab: amazing
Barn fy ngwraig: arbennig o dda
Barn fy mam yng nghyfraith: yr ail hanner yn well na’r hanner cyntaf.
Lladdwyd bag cyfan o M&Ms yn ystod y perfformiad.
sylw ar yr adroddiad yma
Darllen pellach a awgrymir
Adolygiad Saturday Night Fever: Gwledd o ganu a dawnsio
© Hawlfraint 2019 POBL CAERDYDD. Cedwir Bob Hawl.